กกล.รส.ลำพูน แจง กองทหารที่ อ.ป่าซาง มาฝึกเสมือนจริงก่อนส่งไป 3 จชต.
เครดิต ภาพจากชาวบ้านในพื้นที่,ชาว อ.ป่าซาง ที่ จ.ลำพูน แตกตื่น แชร์ภาพทหารหลายร้อยนายลงพื้นที่ เหมือน 3 จว.ใต้ทั่วโซเชียล สุดท้าย กกล.รส.ลำพูน ชี้แจง เพียงแค่เป็นการฝึกทหาร เตรียมความพร้อมลงพื้นที่ภาคใต้ถึง 31 ส.ค. โดยแจ้งกำนัน-ผญบ.ให้ทราบแล้ว,เมื่อวันที่ 17 ส.ค. 2560 ผู้สื่อข่าวรายงานว่า จากกระแสโลกโซเชียลของชาวจังหวัดลำพูน ที่มีการแชร์ภาพทหารยืนถือปืนตามแยก ถนนในหมู่บ้าน วัดต่างๆ พื้นที่ อ.ป่าซาง จ.ลำพูน สร้างความตื่นตระหนกตกใจให้กับชาวบ้าน และผู้ที่สัญจรผ่านไปมาในพื้นที่ อ.ป่าซาง จ.ลำพูน กลายเป็นกระแสวิพากษ์วิจารณ์กันขึ้นต่างๆ นานา ว่าเกิดอะไรขึ้น อีกทั้งบางคนยังได้แสดงความคิดเห็นว่า คล้ายกับชายแดนภาคใต้ ทั้งๆ ที่เป็น อ.ป่าซาง ซึ่งประชาชนอยู่เย็นเป็นสุขมาตลอด,เกี่ยวกับเรื่องนี้ ได้สอบถามไปยัง พ.อ.พงษ์มิตร ปินปันคง เสนาธิการกองกำลังรักษาความสงบเรียบร้อย จ.ลำพูน กล่าวว่า เป็นการเตรียมความพร้อมของทหารแต่ละหน่วยเพื่อฝึกเตรียมกำลังพลไปปฏิบัติหน้าที่ 3 จังหวัดชายแดนภาคใต้ ซึ่งกำลังพลมาจาก ค่ายกาวิละ จ.เชียงใหม่ ส่วนรายละเอียดอื่นๆ ไม่ทราบ,แหล่งข่าววงในระบุว่า การฝึกดังกล่าวเพื่อเป็นการเตรียมความพร้อม โดยจำลองการฝึกสถานที่เสมือนจริง โดยมีระยะเวลาในการฝึกไปจนถึงวันที่ 31 ส.ค. 60 ซึ่งกำลังพล 1 กองพัน 4 กองร้อย ซึ่งแบ่งเป็นกองร้อยละ 164 นาย สำหรับพื้นที่ทำการฝึกสถานที่จริง ประกอบด้วย ต.ม่วงน้อย ต.มะกอก ต.ท่าตุ้ม ต.บ้านเรือน อ.ป่าซาง จ.ลำพูน,รายงานข่าวแจ้งอีกว่า การส่งทหารใหม่และเก่าไปทำการฝึกในครั้งนี้ ทางทหารได้ขออนุญาตทางกำนันผู้ใหญ่บ้านไปแล้ว ก่อนหน้าที่จะนำกำลังพลลงพื้นที่ ทั้งนี้ เพื่อป้องกันการแตกตื่นของชาวบ้าน แต่หากมองอีกมุมหนึ่งก็เป็นการดี เนื่องจากกลุ่มวัยรุ่น แว้นต่างๆ รวมทั้งนักเสพ นักค้ายาบ้า ต่างพากันกลัวหัวหด วันก่อนขณะกำลังฝึกก็มีวัยรุ่นกำลังจะไปส่งยาบ้า ได้ทิ้งห่อยาบ้าแล้วขี่รถหนีไปอย่างรวดเร็ว สามารถยึดได้หมื่นกว่าเม็ดด้วย.
ชาว อ.ป่าซาง ที่ จ.ลำพูน แตกตื่น แชร์ภาพทหารหลายร้อยนายลงพื้นที่ เหมือน 3 จว.ใต้ทั่วโซเชียล สุดท้าย กกล.รส.ลำพูน ชี้แจง เพียงแค่เป็นการฝึกทหาร เตรียมความพร้อมลงพื้นที่ภาคใต้ถึง 31 ส.ค. โดยแจ้งกำนัน-ผญบ.ให้ทราบแล้ว
กกล.รส.ลำพูน,อ.ป่าซาง,ลำพูน,ทหารลงพื้นที่,ทหารฝึกเสมือนจริง,ข่าวทั่วไป